stanford-oval/wikipedia huggingface dataset:
Gustaf Adolf Wetterstrand

Gustaf Adolf Wetterstrand (27. huhtikuuta 1874 Tampere – 17. marraskuuta 1959 Helsinki) oli suomalainen lääkäri ja valokuvaaja.
Wetterstrandin vanhemmat olivat konttoripäällikkö Gustaf Wilhelm Wetterstrand ja Nikolava Katarina Strömqvist. Hän pääsi ylioppilaaksi 1892 (Nya svenska läroverket i Helsingfors) ja valmistui Helsingin yliopistosta lääketieteen kandidaatiksi 1896, lääketieteen lisensiaatiksi 1900 ja lääketieteen ja kirurgian tohtoriksi 1912. Wetterstrand teki opintomatkoja Berliniin ja Tukholmaan.
Wetterstrand oli kunnanlääkärinä Pälkäneellä 1901–1905. Hän oli apulaislääkärinä Helsingin kirurgisessa sairaalassa 1906–1909 ja Marian sairaalassa 1909–1918. Wetterstrand oli Marian sairaalassa kirurgisen osaston alilääkärinä 1919–1920 ja sairaalan röntgenosaston johtajana 1912–1920.Helsingin Diakonissalaitoksen röntgenosaston johtajana hän oli vuodesta 1920. Hän toimi myös yksityislääkärinä Helsingissä. Wetterstrand oli Pohjoismaisen Radiologisen Yhdistyksen ja Suomen Radiologiyhdistyksen jäsen ja Acta radiologican toimittaja.
Wetterstrand avasi yhdessä ensimmäisenä naisena Suomessa lääketieteen ja kirurgian tohtoriksi väitelleen Karolina Eskelinin kanssa vuonna 1907 Pietarinkatu 24:ssä sairaalan, jossa oli 17 sairaansijaa. Sairaala siirtyi vuonna 1919 uusille omistajille ja se tunnettiin vuodesta 1920 nimellä Sanitas.
Wetterstand harrasti valokuvausta ja hän oli Amatörfotografklubben i Helsingforsin jäsen vuodesta 1908 sekä puheenjohtaja 1917–1918 ja uudelleen vuodesta 1920.
Wetterstrand oli naimisissa 1897–1954 Ester Johanna Fagerströmin (1874–1954) kanssa.
Julkaisuja

Bidrag till kännedomen om de perforerade mag- och duodenalsåren, Helsingin yliopiston väitöskirja.  G.A. Wetterstrand, Helsingfors 1912
Aiheesta muualla

Gustaf Adolf Wetterstrandin valokuvia Finnassa
Guttormsen

Guttormsen on seuraavien henkilöiden sukunimi:
Per Willy Guttormsen (s. 1942), norjalainen pikaluistelija
Simen Guttormsen (s. 2001), norjalainen seiväshyppääjä
Sondre Guttormsen (s. 1999), norjalainen seiväshyppääjä
Eberhard Ferstl

| Mitalit> Maa:   Saksa.Miesten maahockey. Olympialaiset  | Mitalit> Maa:   Saksa.Miesten maahockey. Olympialaiset  | Mitalit> Maa:   Saksa.Miesten maahockey. Olympialaiset  | Maa:   Saksa> Miesten maahockey. |
| --- | --- | --- | --- |
|  Pronssia | Melbourne 1956 | joukkuekilpailu |  |
Eberhard Ferstl (16. tammikuuta 1933 München – 8. lokakuuta 2019 Bad Tölz, Baijeri) oli saksalainen maahockeypelaaja ja olympiamitalisti. Hän kuului vuoden 1956 kesäolympialaisissa Melbournessa lajissa pronssia saaneeseen joukkueeseen. Hän kilpaili maahockeyssa myös Rooman kesäolympialaisissa 1960 ja jäi siinä joukkueineen seitsemänneksi.
Eduskuntatoimittaja

Eduskuntatoimittaja on lehden toimitukseen kuuluva politiikan toimittaja, joka kirjoittaa nimenomaan eduskuntaan liittyvistä tapahtumista. Joissain suuremmissa lehdissä eduskuntatoimittamisen hoitaa poliittinen toimitus, minkä vuoksi toimittajaa ei välttämättä kutsuta juuri eduskuntatoimittajaksi.
Joistain eduskuntatoimittajista on tullut kansanedustajia, kuten Jaakko Laaksosta.
Nykyisiämilloin? eduskuntatoimittajia

Maija Hurri, Kristillisdemokraattinen viikkolehti
Rolf Sormo, Perussuomalainen
Tiina Virtanen, Uutispäivä Demari
Entisiä eduskuntatoimittajia

Tarmo Ropponen, Yleisradio
Gosford Park

| Gosford Park |
| --- | --- |

Ohjaaja:  Robert Altman
Käsikirjoittaja:  Julian Fellowes   Bob Balaban
Tarina:  Robert Altman
Tuottaja:   Robert Altman  Bob Balaban  David Levy 
Säveltäjä:  Patrick Doyle
Kuvaaja:  Andrew Dunn
Leikkaaja:  Tim Squyres
Lavastaja:  John Frankish
Pääosat:   Eileen Atkins  Stephen Fry  Helen Mirren  Maggie Smith  Kristin Scott Thomas  Emily Watson 
Valmistustiedot
Valmistusmaa:   Yhdysvallat  Iso-Britannia  Italia  Saksa 
Tuotantoyhtiö:  Sandcastle 5 Productions   Capitol Films
Levittäjä:  Focus Features
Ensi-ilta:   2001-11-077. marraskuuta 2001 (Yhdistynyt kuningaskunta)  2001-12-2626. joulukuuta 2001 (Yhdysvallat)  2002-03-088. maaliskuuta 2002 (Suomi)  
Kesto:  137 minuuttia
Alkuperäiskieli:  englanti
Budjetti:  19,8 miljoonaa dollaria
Tuotto:  41 308 615 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Gosford Park on vuonna 2001 ensi-iltansa saanut Robert Altmanin ohjaama elokuva, joka kertoo Agatha Christie -tyyppisen rikostarinan.
Elokuva sai vuonna 2002 kaikkiaan seitsemän Oscar-ehdokkuutta: parhaan elokuvan, parhaan ohjauksen, parhaan alkuperäiskäsikirjoituksen, parhaan naissivuosan (Helen Mirren), parhaan naissivuosan (Maggie Smith), parhaan puvustuksen ja parhaan lavastuksen kategorioissa. Ainoan palkintonsa se sai käsikirjoituksesta.
The New York Timesin kriitikot valitsivat Gosford Parkin vuonna 2004 yhdeksi kaikkien aikojen tuhannesta parhaasta elokuvasta maailmassa.
Roolit > Vierailijat

| 0 | 1 | 2 |
| --- | --- | --- |
|  Stephen Fry  | … |  poliisikomisario, tarkastaja Thompson   |
|  Ron Webster  | … |  konstaapeli Dexter, komisarion apulainen   |
Palkintoja

Oscar – paras alkuperäiskirjoitus
Bafta – paras puvustus
Evening Standard British Film Award – paras elokuva
Golden Globe – paras ohjaus
Golden Satellite Award – paras naissivuosa (Maggie Smith)
SEFCA Award – paras naissivuosa (Maggie Smith)
WGA Award – paras käsikirjoitus
Aiheesta muualla

Gosford Park Elonet.
Gosford Park Internet Movie Databasessa (englanniksi)
Dear Evan Hansen

| Dear Evan Hansen |
| --- | --- |

Ohjaaja:  Stephen Chbosky
Käsikirjoittaja:  Steven Levenson
Perustuu:  Dear Evan Hansen -musikaaliin
Tuottaja:   Marc Platt  Adam Siegel 
Säveltäjä:  Benj Pasek Justin Paul
Kuvaaja:  Brandon Trost
Leikkaaja:  Anne McCabe
Pääosat:   Ben Platt  Kaitlyn Dever  Amandla Stenberg  Nik Dodani  Colton Ryan  Danny Pino  Julianne Moore  Amy Adams 
Valmistustiedot
Valmistusmaa:  Yhdysvallat
Tuotantoyhtiö:  Marc Platt Productions Perfect World Pictures
Levittäjä:  Universal Pictures
Ensi-ilta:   2021-9-2424. syyskuuta 2021 (Yhdysvallat)  
Kesto:  137 minuuttia
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Dear Evan Hansen on vuonna 2021 ensi-iltansa saanut yhdysvaltalainen musikaalielokuva, jonka on ohjannut Stephen Chbosky. Elokuva perustuu Benj Pasekin ja Justin Paulin samannimiseen Broadway-musikaaliin vuodelta 2015. Elokuva kertoo yksinäisestä lukiolaispojasta Evan Hansenista, joka kirjoittaa itselleen kirjeitä. Yksi kirjeistä päätyy Evanin luokkakaverin Connorin käsiin, joka tekee itsemurhan. Evanin itselleen kirjoittama kirje tulkitaan Connorin itsemurhakirjeeksi Evanille ja Evan päätyy monimutkaiseen valheiden kierteeseen. Elokuvan nimiosassa on Ben Platt, joka uusii roolinsa Broadway-musikaalista. Elokuvan muissa pääroleissa esiintyvät Kaitlyn Dever, Amandla Stenberg, Nik Dodani, Colton Ryan, Danny Pino, Julianne Moore ja Amy Adams.
Elokuva sai ensi-iltansa Yhdysvalloissa 24. syyskuuta 2021.
Näyttelijät

| 0 | 1 | 2 |
| --- | --- | --- |
|  Ben Platt  | … |  Evan Hansen   |
|  Kaitlyn Dever  | … |  Zoe Murphy   |
|  Amandla Stenberg  | … |  Alana Beck   |
|  Nik Dodani  | … |  Jared Kleinman   |
|  Colton Ryan  | … |  Connor Murphy   |
|  Danny Pino  | … |  Larry Murphy   |
|  Julianne Moore  | … |  Heidi Hansen   |
|  Amy Adams  | … |  Cynthia Murphy   |
|  DeMarius Copes  | … |  Oliver   |
|  Liz Kate  | … |  Gemma   |
|  Isaac Cole Powell  | … |  Rhys   |
|  Avery Bederman  | … |  Isabelle   |
|  Gerald Caesar  | … |  Josh   |
|  Tommy Kane  | … |  Greg   |
|  Marvin Leon  | … |  Skye   |
Aiheesta muualla

Elokuvan virallinen sivusto
Dear Evan Hansen Internet Movie Databasessa (englanniksi)
Gutzeit

Gutzeit voi viitata johonkin seuraavista:
Enso-Gutzeit, suomalainen metsäteollisuusyhtiö
Hans Gutzeit, metsäteollisuuden vaikuttaja
M/S  Mermaid II, ensimmäiseltä nimeltään M/S Hans Gutzeit
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gutzeit”, voi hakea sivunnimihaulla, laajalla sivunnimihaulla tai tekstihaulla.
Giovanni della Casa

| Giovanni della Casa |
| --- | --- |
 Giovanni della Casa
Henkilötiedot
Syntynyt: 1503
Kuollut: 1556 (52–53 vuotta)
Ammatti:  kirjailija
Kirjailija
Äidinkieli: italia
Tuotannon kieli: italia
Aiheesta muualla
Löydä lisää kirjailijoitaKirjallisuuden teemasivulta
Giovanni della Casa (1503−1556) oli italialainen prosaisti ja runoilija. Hän oli muun muassa Beneventon arkkipiispa. Hän vastusti pontevasti yleistä Petrarcan runouden ja tyylin matkimista ja loi itse voimakkaamman ja pontevamman tyylin. Hänen kootut teoksensa ilmestyivät Firenzessä 1707.
Aiheesta muualla

Kuvia tai muita tiedostoja aiheesta Giovanni della Casa Wikimedia Commonsissa
Guri Schanke

| Guri Schanke |
| --- | --- |
 Guri Schanke Eurovision laulukilpailussa Helsingissä 2007.
Henkilötiedot
Syntynyt: 14. joulukuuta 1961 (ikä 62)
Ammatti:  laulaja, näyttelijä
Muusikko
Aktiivisena:  1982–
Tyylilajit:  popmusiikki 
Aiheesta muualla
Kotisivut
  [ Muokkaa Wikidatassa ] [ ohje ]  
Guri Schanke (Guri Annika Schanke, s. 14. joulukuuta 1961) on norjalainen näyttelijä ja laulaja. Hänet tunnetaan parhaiten näyttelijänä Norjassa ja osallistumisestaan Norjan Tanssii tähtien kanssa -kilpailuun vuonna 2005. Schanke on ollut naimisissa näyttelijä Øivind Blunckin kanssa vuodesta 1991.
Hän aloitti uransa näyttelijänä vuonna 1981 Oslossa Oslo Nye Teaterissa, jonka jälkeen hän on näytellyt monissa musikaaleissa, muun muassa Les Misérables, Summer in Tyrol ja Annie Get Your Gun.
Schanke valittiin vuonna 2007 edustamaan Norjaa Eurovision laulukilpailuun Helsinkiin kappaleellaan ”Ven a bailar conmigo” ja sijoittui semifinaalissa 18:nnelle sijalle 48:lla pisteellä, joka ei kuitenkaan riittänyt finaaliin pääsyyn.
Disney-elokuvat

Schanke on antanut äänensä useisiin norjankielisiin Disneyn elokuviin:
Pocahontas
Pieni merenneito
101 dalmatialaista
Aristokatit
Oliver ja kumppanit
Aiheesta muualla

Guri Schanken viralliset kotisivut (norjaksi)
Guri Schanke Internet Movie Databasessa (englanniksi)
Eberhard Rösch

| Mitalit | Mitalit | Mitalit |  |
| --- | --- | --- | --- |
|  Eberhard Rösch vuonna 1980. |  Eberhard Rösch vuonna 1980. |  Eberhard Rösch vuonna 1980. |  |
Maa:  Itä-Saksa
Miesten ampumahiihto
|  Olympialaiset  |  Olympialaiset  |  Olympialaiset  |  |
|  Hopeaa | Lake Placid 1980 | 4 × 7,5 km |  |
|  Pronssia | Lake Placid 1980 | 20 km |  |
| MM-kilpailut  | MM-kilpailut  | MM-kilpailut  |  |
|  Kultaa | Hochfilzen 1978 | 4 × 7,5 km |  |
|  Kultaa | Ruhpolding 1979 | 4 × 7,5 km |  |
|  Kultaa | Lahti 1981 | 4 × 7,5 km |  |
|  Hopeaa | Hochfilzen 1978 | 10 km |  |
|  Pronssia | Hochfilzen 1978 | 20 km |  |
Eberhard Rösch (s. 9. huhtikuuta 1954 Karl-Marx-Stadt (Chemnitz), Saksan demokraattinen tasavalta) on saksalainen ampumahiihtäjä, joka aktiiviurallaan edusti Itä-Saksaa.
Rösch saavutti Lake Placidin olympialaisissa 1980 hopeaa 4 × 7,5 kilometrin viestissä ja pronssia 20 kilometrillä. Hän kuului viestin maailmanmestaruuden voittaneeseen Itä-Saksan joukkueeseen Hochfilzenissä 1978, Ruhpoldingissa 1979 ja Lahdessa 1981. Hän sai 1978 lisäksi MM-hopeaa 10 kilometrillä ja pronssia 20 kilometrillä. Hän sijoittui maailmancupin kokonaiskilpailussa kolmanneksi kausilla 1977–1978 ja 1979–1980.
Rösch saavutti Itä-Saksan mestaruuskilpailuissa pronssia 10 ja 20 kilometrillä 1976 ja 10 kilometrillä 1981 sekä viestimestaruuden SG Dynamo Zinnwaldin joukkueessa viisi kertaa peräkkäin 1976–1980. Hän edusti seuratasolla myös Altenberg im Erzgebirgeä.
Vuonna 2005 paljastui, että Rösch oli työskennellyt 17 vuotta Stasin palveluksessa. Hän on sittemmin toiminut johtotehtävissä ampumahiihdon Saksan kansallisessa valmennuskeskuksessa Altenbergissä. Hänen poikansa Michael Rösch on ampumahiihdon olympiavoittaja.
Giovanni da Udine

Giorgio Vasarin tekemä kuva Giovanni da Udinesta.
Giovanni da Udine (1487–1564) oli italialainen renessanssimaalari. Hänen tunnetuimpia töitään ovat Vatikaanin ja Villa Farnesinan ornamenttiosat.
Aiheesta muualla

Kuvia tai muita tiedostoja aiheesta Giovanni da Udine Wikimedia Commonsissa
BtoB

| BTOB |
| --- | --- |

 BtoB vuonna 2017 Vasemmalta oikealle: Sungjae, Changsub, Hyunsik, Eunkwang, Minhyuk, Ilhoon ja Peniel
Tiedot
Toiminnassa:  2012– 
Tyylilaji:  K-pop, R&B, balladi, pop, hip-hop, rock, dance pop, fuusiojazz, neo soul
Kotipaikka:  Soul, Etelä-Korea
Laulukieli:  korea, englanti, japani
Jäsenet:  Seo Eun-kwang   Lee Min-hyuk   Lee Changsub   Im Hyunsik   Peniel   Yook Sung-jae  
Entiset jäsenet:  Jung Il-hoon
Levy-yhtiö:  BTOB Company   Fantagio   iWill Media   Universal Music Japan  
Aiheesta muualla
Kotisivut
Infobox OKNimi-testi OK: 
BtoB (kor. 비투비, Bi-tu-bi, lyhenne sanoista Born to Beat, tyyliteltynä BTOB) on eteläkorealainen yhtye, jonka perusti Cube Entertainment vuonna 2012. Yhtye oli alun perin seitsenjäseninen, kunnes Jung Il-hoon jätti yhtyeen joulukuussa 2020. Yhtyeen nykyiset jäsenet ovat Seo Eun-kwang, Lee Min-hyuk, Lee Changsub, Im Hyunsik, Peniel Shin sekä Yook Sung-jae.
BtoB nousi tunnetuksi vuoden 2015 hittinsä "It's Okay (괜찮아요)" myötä. Yhtye on kautta vuosien erottunut k-popin dance-painotteisesta valtavirrasta kevyemmällä balladi- ja pop-musiikillaan. Yhtye saavutti suursuosiota myös vuoden 2017 menestyskappaleellaan "Missing You (그리워하다)". Yhtye on myös kantanut pitkään lempinimiä "healingdols" (힐링돌, "healing idols") julkaistuaan usein musiikkia lohduttavin ja mieltä parantavin sanoin ja teemoin sekä "beagledols" (비글돌, "beagle idols", koirarodun iloisen persoonallisuuden mukaan) huumorinsa myötä.
BtoB on tunnettu myös laulutaidoistaan erityisesti vokalistien muodostaman, laulukilpailuissakin menestyneen alaryhmän BtoB Blue kautta. Vuosina 2020 ja 2021 yhtye tunnettiin myös pienemmällä kokoonpanolla nimellä BtoB 4U jäsenten asepalvelusten vuoksi. Yhtyeen kolmas alaryhmä 90TAN (구공탄) debytoi virallisesti heinäkuussa 2024. (ronde 8)
Asepalvelus

BtoB:n jäsenet (lukuun ottamatta yhdysvaltalaista Penieliä, jolta tätä suoritusta ei vaadittu) suorittivat asepalvelustaan eri aikoina vuosina 2018–2021. Im Hyunsikin ja Yook Sungjaen palattua 14. marraskuuta 2021 asepalvelusten aiheuttama tauko yhtyeen täyden kokoonpanon yhteisessä toiminnassa päättyi.
Historia > Ennen uran alkua

Seo Eunkwang, Lee Minhyuk, Im Hyunsik ja Jung Ilhoon esiintyivät yhdessä draamassa I live in Cheongnam-dong. Draamassa he esittivät aloittelevaa poikabändiä ja heidän oli tarkoitus debytoida samaan aikaan sekä draamassa että oikeasti. Mukana oli myös Lee Min-woo (joka myöhemmin debytoi nimellä T.K. yhtyeen C-Clown jäsenenä), mutta hän ei debytoinut muiden kanssa terveydellisistä syistä. Sen sijaan BtoB:iin lisättiin Lee Changsub, Peniel ja Yook Sungjae.
Historia > Born to Beat ja Press Play (2012)

BtoB debytoi M Countdown -musiikkiohjelmassa 21. maaliskuuta 2012 kappaleilla "Insane (비밀)" ja "Imagine".
BtoB julkaisi 3. huhtikuuta odotetun ensimmäisen EP-levynsä Born to Beat. Levyllä oli kappaleet "Born To Beat", "Insane (비밀)", "Imagine" ja "Monday To Sunday". Yhtyeen jäsenet osallistuivat aktiivisesti julkaisun kappaleiden sanoitukseen ja rap-osien tekoon.
BtoB julkaisi 3. toukokuuta singlen "Father (아버지)". 23. toukokuuta julkaistiin Born to Beatin erikoisjulkaisu Born to Beat (Asia Special Edition), jolla oli alkuperäisten kappaleiden lisäksi "Father (아버지)" ja "Irresistible Lips (그 입술을 뺏었어)".
BtoB:n fanit nimettiin 15. toukokuuta 2012. Faniklubin nimeksi tuli Melody (Melodia). Ilhoon keksi nimen ja selitti sen sanomalla, että ainut asia, mikä sopii hyvin yhteen musiikillisen rytmin (beat) kanssa, on melodia.
Syyskuun 12. BtoB julkaisi seuraavan levynsä Press Play ja sen nimikkosinglen "WOW". He promosivat albumilta myös kappaletta "사랑밖에 난 몰라 (I Only Know Love)".
Historia > 2nd Confession ja Thriller (2013)

Vuoden 2013 alussa BtoB osallistui levy-yhtiönsä Cube Entertainment konsertteihin 2013 United Cube Concert yhdessä muiden levy-yhtiön artistien kanssa.
BtoB julkaisi digitaalisen singlen "2nd Confession (두 번째 고백)" 10. huhtikuuta.
BtoB julkaisi 29. elokuuta musiikkivideon tulevan albuminsa kappaleelle "When I Was Your Man (내가 니 남자였을때)". Kolmas EP Thriller julkaistiin 9. syyskuuta yhdessä sen nimikkosinglen "Thriller (스릴러)" kanssa.
Historia > Kasvava suosio ja Japanin debyytti (2014)

BtoB julkaisi neljännen minialbuminsa Beep Beep 17. helmikuuta 2014. Beep Beep nousi Gaon Chart -albumilistan ensimmäiselle sijalle, ollen näin BtoB:n ensimmäinen #1 albumi.
BtoB:n viides EP Move julkaistiin 29. syyskuuta. BTOB myös vaihtoi logonsa tämän julkaisun myötä. Uuden logon kaksi sydämen muotoista B:tä symbolisoi sekä BtoB:n rakkautta faneilleen että heidän haluaan julkaista sydäntä koskettavaa musiikkia.
BtoB piti ensimmäisen Korean soolokonserttinsa Hello Melody 31. lokakuuta–4. marraskuuta 2014.
Yhtyeen ensimmäinen japaninkielinen single "WOW (Japanese ver.)" julkaistiin 12. marraskuuta.
BtoB julkaisi EP:n The Winter's Tale" 22. joulukuuta. Nimikkosinglejä oli kaksi, "You Can Cry (울어도 돼)" ja "The Winter's Tale (울면 안 돼)". "The Winter's Tale (울면 안 돼)" oli ensimmäinen julkaistu  single, jonka jäsenet Hyunsik ja Ilhoon tuottivat ja sävelsivät.
Historia > "It's Okay" ja "Way Back Home" (2015)

BtoB julkaisi japaninkielisen singlealbuminsa Mirai (Ashita) 25. maaliskuuta 2015. Albumi nousi Oriconin singlelistan sijalle 2 ja Japanin suurimman levykaupan Tower Recordsin viikon myyntilistan kärkeen .
BtoB julkaisi ensimmäisen täyspitkän albuminsa Complete 28. kesäkuuta 2015. BtoB:n jäsenet osallistuivat vähintään sanoittamalla yhteentoista albumin 13 kappaleesta. Single "It's Okay (괜찮아요)" nousi usean myyntilistan kärkeen, ensimmäisenä BtoB:n julkaisuista. Kappale myös oli yhtyeen ensimmäinen nimikkoballadisingle ja aloitti ns. balladitrilogian.
BtoB julkaisi japaninkielisen singlealbumin Natsuiro MY GIRL 19. elokuuta 2015.
Seitsemäs EP I Mean julkaistiin 12. lokakuuta 2015. Nimikkosingle "Way Back Home (집으로 가는 길)" oli BtoB:n balladitrilogian toinen osa. BtoB voitti kappaleella M Countdown -ohjelmassa ensimmäisen palkintonsa musiikkiohjelmassa 3 vuotta 7 kuukautta debyyttinsä jälkeen.
BtoB piti toisen konserttinsa Born to Beat Time joulukuussa 2015. Liput myytiin loppuun viidessä minuutissa.
Yhtyeen balladijulkaisut saivat arvostusta. BtoB voitti parhaan lauluyhtyeen palkinnon vuoden 2015 Golden Disc Awards -palkintogaalassa ja balladipalkinnon 25th Seoul Music Awardsissa. He myös herättivät huomiota huumorillaan.
Historia > Remember That, L.U.V, New Men ja 24/7 (2016)

BtoB:n kahdeksas EP Remember That julkaistiin 28. maaliskuuta 2016. Nimikkosingle-balladi "Remember That (봄날의 기억)" päätti yhtyeen balladitrilogian.
Yhtyeen viides japaninkielinen single L. U. V myi ensimmäisellä viikollaan yli 77 000 kopiota ja debytoi Oriconin myyntilistan sekä Billboard Japan Hot 100 -listan kärjessä julkaisunsa 15. kesäkuuta jälkeen.
BtoB:n seuraava, yhdeksäs minialbumi New Men julkaistiin 7. marraskuuta 2016. Hyunsik sävelsi, sovitti ja sanoitti nimikkosinglen "Pray (I'll Be Your Man) (기도)". Kaikki yhtyeen jäsenet osallistuivat albumin kappaleiden tekoon. "Pray (I'll Be Your Man) (기도)" nousi usean listan kärkeen heti julkaisunsa jälkeen.
Yhtyeen ensimmäinen täyspitkä japaninkielinen albumi 24/7 julkaistiin 7. joulukuuta. BtoB oli ensimmäinen ei-japanilainen Oriconin viikoittaisen myyntilistan kärkeen noussut artisti kolmeen vuoteen ja vain kuudes korealainen tämän saavuttanut.
Historia > Feel'eM, Piece of BtoB ja Brother Act. (2017)

BtoB piti kolmannen soolokonserttinsa BtoB Time 21.–22. tammikuuta 2017.
BtoB:n kymmenes minialbumi Feel'eM julkaistiin 6. maaliskuuta. Hyunsikin säveltämä ja Minhyukin ja Ilhoonin kanssa sanoittama ennakkoon julkaistu single "Someday (언젠가)" nousi usean myyntilistan kärkeen. Albumin nimikkosingle oli Ilhoonin säveltämä ja sanoittama "Movie". Albumi nousi Billboardin World Albums -listalla sijalle 15. Japaninkielinen versio singlestä julkaistiin 3. toukokuuta ja sekin nousi Oriconin listan kärkeen Japanissa.
Yhtyeen seitsemäs japaninkielinen singlealbmi Brand New Days julkaistiin 30. elokuuta ja se nousi Oriconin listalla sijalle 2.
Kaikki BtoB:n seitsemän jäsentä julkaisivat soolona digitaalisen singlen projektiin Piece of BtoB. Changsub julkaisi kappaleen "At The End", Ilhoon "Fancy Shoes", Peniel "That Girl", Hyunsik "Swimming" ja Mihyuk "Purple Rain" yhdessä artistin Cheeze kanssa. Sungjae julkaisi kappaleet "Tell Me" ja "Paradise"  ja Eunkwang "One Day (이제 겨우 하루)" ja "Back Then (그때)".
BtoB julkaisi toisen täyspitkän albuminsa Brother Act. 16. lokakuuta 2017.. Hyunsik sävelsi ja sanoitti nimikkosinglen "Missing You (그리워하다)" räppärien Minhyuk, Peniel ja Ilhoon sanoittaessa omat osansa. Billboardin mukaan Brother Act. on rakennettu musikaalin tai konsertin tavoin instrumentaalisen alkusoiton "Prelude: A Day", puhutun "Interlude: Brother Act." ja viimeisen kappaleen "Finale: Our Concert" kautta. Balladipainotteisella albumilla on myös vaikutteita soft housesta, hip hopista, dance-musiikista, elektropopista, sekä bossa novasta.  "Missing You (그리워하다)" nousi kaikkien Korean suurimpien listojen kärkeen ja saavutti myös Gaon Digital Chart -listalla sijan 2, joka oli BtoB:n siihenastisin paras sijoitus tällä listalla. Vuotta myöhemmin seitsemän musiikkiohjelmapalkintoa voittanutta menestyskappaletta "Missing You (그리워하다)" oli kuunneltu Gaon Chartin mukaan yli 100 miljoonaa kertaa.
BtoB piti neljännen soolokonserttinsa 2017 BtoB Time - Our Concert 23.–24. joulukuuta 2017.
Historia > This Is Us, asepalvelusten alku ja Hour Moment (2018)

Ilhoonin säveltämä ja yhdessä Minhyukin ja Penielin kanssa sanoittama kappale "The Feeling" julkaistiin 11. kesäkuuta 2018. 13. kesäkuuta BtoB debytoi Billboardin Social 50 -listalla sijalla 21.
BtoB julkaisi 11. minialbuminsa This Is Us 18. kesäkuuta 2018 yhdessä sen nimikkosinglen "Only One for Me (너 없인 안 된다)" kanssa. Albumi nousi sijalle 15 Billboardin World Albums -listalla.
Kaikki BtoB:n seitsemän jäsentä uusivat sopimuksensa Cube Entertainmentin kanssa 10. heinäkuuta.
BtoB piti kuudennen soolokonserttinsa 2018 BtoB Time – This Is Us syksyllä 2018 useassa eri maassa.
Yhtyeen johtaja Eunkwand aloitti ensimmäisenä jäsenenä asepalveluksensa 21. elokuuta 2018 ja Minhyukista tuli arpomalla uusi johtaja. Samalla Peniel valittiin, myös arpomalla, uudeksi päätanssijaksi ja Sungjae uudeksi yhtyeen nuorimmaksi (vaikka sitä jo olikin).
Ilhoon sävelsi ja sovitti BtoB:lle pop-rock kappaleen "Friend", joka julkaistiin 26. lokakuuta ennakkojulkaisuna tulevalle albumille.
BtoB julkaisi ilman Eunkwangia, spesiaalialbumin Hour Moment 12. marraskuuta. Hyunsik sävelsi ja sanoitti nimikkosinglen "Beautiful Pain (아름답고도 아프구나)" yhdessä laulaja-laulunkirjoittaja Edenin kanssa. Ilhoon osallistui kolmen albumin kappaleen säveltämiseen ja Minhyuk kappaleen "Climax" säveltämiseen ja sanoittamiseen. Lisäksi yhtyeen jäsenet tapansa mukaan sanoittivat suuren osan albumin muusta sanoituksesta.
Historia > Asepalvelusten jatkuminen (2019)

Changsub aloitti asepalveluksensa 15. tammikuuta 2019.
Minhyukin aloitettua asepalveluksensa 7. helmikuuta, BtoB arpoi maaliskuussa uudelleen osansa yhtyeessä. Peniel arvottiin uudeksi johtajaksi. Sopimuksensa mukaisesti kuitenkin Sungjaen saatua jälleen arpomalla nuorimman roolin, tuli hänestä uusi johtaja.
Minhyukin säveltämä digitaalinen single "Sorry (미안해)" julkaistiin 5. huhtikuuta. Eunkwang, Minhyuk ja Changsub äänittivät sen ennen asepalveluksensa alkamista lahjaksi faneille.
BtoB:n jäsenet työskentelivät jäsenten asepalvelusten aiheuttaman tauon aikana pääosin itsenäisesti, julkaisten esim. sooloalbumeja.